水

吴语维基有好几篇文章关于水，其他信息可以参考：水 (消歧义)


水（上海闲话文读：soe5、白读：sy5，化学式：H2O）是由氢、氧两种元素组成个无机物，拉常温常压下为无色无味个透明液体。水是地球上最常见个物质之一，是包括人类在内所有生命生存个重要资源，也是生物体最重要个组成部分。水拉生命演化中起到了重要个作用。人类老早就开始对水产生了认识，东西方古代朴素个物质观中侪把水看作一种基本个组成元素，水是中国古代五行之一。人体有百分之七十是水。

一般性用“水”来指液体水，但是水也有固体、气体存在方式。地球浪，71%个表面覆盖个是水，存在勒海洋、大个水体里向。另外，1.6%个水勒地底下，0.001%个水勒空气里。

地球超过百分之七十表面畀水覆盖，箇种地方叫海洋。水分为淡水同到鹹水，鹹水就是平常说个海水，佔全球个97.5%，而淡水有2.5%。冰佔到淡水2.5%个1.7%，所以人类用到个淡水少之又少。

  物理搭化学性质 
水拉常温常压下为无色无味个透明液体。拉自然界，纯水是罕见个，水通常多是含有酸、碱、盐等物质个溶液，习惯上仍然拿箇种水溶液称为水。纯水可以通过蒸馏作用取得，当然，箇也是相对意义上个纯水，弗可能绝对没杂质。水是一种可以拉液态、气态搭固态之间转化个物质。

水个热稳定性老强，当水蒸气加热到2000K以上时，也只有极少量个水离解为氢搭氧，但水拉通电个条件下（电解）会离解为氢搭氧。

水个三相点是273.16K（611.73Pa下），临界点是647K（22.064 MPa下）。拉临界点之上水无法存在液相搭固相，而拉临界点之下水蒸汽容易结成液相。

 来源 
地球是太阳系八大行星之中唯一被液态水所覆盖个星球。地球上水个起源拉学术上存在交关大个分歧，乃朝有几十种弗同个水形成学说。有观点认为拉地球形成初期，原始大气中个氢、氧化合成水，水蒸气逐步凝结下来并形成海洋；也有观点认为，形成地球个星云物质中原先就存在水个成分。另外个观点认为，原始地壳中硅酸盐等物质受火山影响而发生反应、析出水分。

 水资源 
水是地球上个任何生物、生命体个必需物质，缺水个土壤便无法孕育生物，淡水更是灌溉搭孕育陆地生物个必要元素，淡水个来源、节约、储存、利用是全球个重要议题。

地球上水总储量约为1.36 x 1018m3，但除去海洋等咸水资源外，只有2.5%为淡水。淡水又主要以冰川搭深层地下水个形式存在，河流搭湖泊中个淡水仅占世界总淡水个0.3%。

 别样 
多水就叫澇，少水就叫旱。

分类:物质
Category:自然资源
Category:水